GiliGold/VAD_KnessetCorpus huggingface dataset:
מיכל רוזין: אני שוב שואלת, האם אני יכולה היום להעלות כל הצעת חוק טרומית, אישרה הממשלה, אני אבוא לוועדה ואני אגיד 'לא, אני רוצה עכשיו נוסח אחר'.
דוד אמסלם: כן, באופן עקרוני, אם יושב ראש הוועדה מוכן כן וזה קורה לנו כל הזמן פה.
<תומר רוזנר: זה קורה גם.
מיכל רוזין: זה קורה בהסכמת המשרד הממשלתי, זה קורה - - -
דוד אמסלם: הם מסכימים.
מיכל רוזין: אבל זה לא מגיע ככה.
דוד אמסלם: מיכל, אני רוצה להתקדם.
מיכל רוזין: תומר, מבקשים ממך - - -
דוד אמסלם: חבר'ה, אוקיי.
רויטל סויד: בואו נשמע את משרד המשפטים.
עליזה לביא: אני קיבלתי את רשות הדיבור, היושב ראש.
דוד אמסלם: שאלו כאן שאלה באמת בהבנה, אז בואו ניתן למשרד המשפטים רק להסביר עוד הפעם, שלוש דקות תסביר לנו ואחרי זה נעבור לחברת הכנסת עליזה לביא.
שולי מועלם-רפאלי: הנוסח הלא נכון.
מיכל רוזין: עכשיו גם הנוסח הזה לא טוב.
מיכל רוזין: הנה, שולי אומרת שזה לא הנוסח.
<איגי פז: אני אתחיל מהתחלה.
מיכל רוזין: בבקשה, עושים צחוק מהוועדה הזאת.
מיכל רוזין: לא, כי גם זה לא נכון.
דוד אמסלם: מיכל, מספיק, את לא יכולה להשתלט פה על מה שאת רוצה.
מיכל רוזין: אני משתלטת?
דוד אמסלם: כן, את מפריעה.
מיכל רוזין: הם משתלטים עלינו, על בית המשפט העליון, עלינו.
דוד אמסלם: אבל אמרתי אין בעיה, את לא יכולה לעשות מה שאת רוצה פה.
<קריאה: הכיבוש משחית, את רוצה לכבוש פה את הוועדה?
דוד אמסלם: אם לא מקבלים את עמדתך את חייבת להפריע?
<איגי פז: אנחנו קיבלנו את הצעת החוק הטרומית.
<איגי פז: זה לא סוד שהיועץ המשפטי לממשלה חיווה את דעתו שהצעת החוק כפי שהיא הייתה בנוסחה הטרומית - - -
עליזה לביא: הוא לא יכול להגן עליה, הוא אמר.
<איגי פז: חוות הדעת הזאת גם פורסמה.
<איגי פז: בימים האחרונים אנחנו עשינו שיחות פנימיות, אנחנו וגם בין המציעים, במטרה לנסות להביא את ההצעה למקום שהוא כן חוקתי, שהוא כן עומד במבחני החוקתיות.
<איגי פז: הנוסח הזה שהועבר פה, שהודפס, הוא פותר את חלק מהקשיים, הוא לא פותר את כל הקשיים.
<איגי פז: לפי הנוסח הזה הנוסח יחול רק על טבילה לצרכי גיור ולא על הטבילה בשעות הרגילות שבהן המקווה פתוח לצרכי כולם.
רויטל סויד: איפה זה כתוב?
עליזה לביא: מה הנוסח, אדם או ארגון?
עליזה לביא: אתה מוכן לקרוא לנו את סעיף (ב), אדוני?
<איגי פז: אני מוכן לקרוא, אין בעיה.
עליזה לביא: אז תקרא לנו את סעיף (ב), שנדע מה יש לנו ביד ומה אתה אומר.
<איגי פז: "מועצה דתית רשאית שלא להתקשר בהסכם עם אדם לשם שימוש במקווה - - -
עליזה לביא: הנה, אדם.
<איגי פז: אפשר גם למחוק את המילה 'עם אדם', אדם זה לרבות תאגיד, אבל בכל מקרה זו התקשרות - - -
עליזה לביא: אנחנו דיברנו על ארגון.
דוד אמסלם: עליזה, את רוצה שאני לא אתן לך את רשות הדיבור?
<איגי פז: רק שנייה, תני לי לסיים.
<איגי פז: הנוסח של הצעת החוק - - -
דוד אמסלם: אני אומר עוד פעם, באמת.
דוד אמסלם: אני בסוף אנהל את הדיון רק עם עצמי, אני אוציא גם את חברי הכנסת.
יעל כהן-פארן: זאת דמוקרטיה.
דוד אמסלם: שמעתי אותך, שאני דיקטטור, שמעתי הכול, זה עדיין לא מאפשר לכם - - - תמיד אתם, תמיד את ועוד כמוך, אתם חושבים שמותר לכם הכול, אתם הנאורים, אתם מותר לכם להפריע, בכל שלב אתם חושבים שמותר לכם הכול - - -
מיכל רוזין: מה זה קשור אחד לשני?
דוד אמסלם: אני מסביר, הכול קשור.
דוד אמסלם: אני מבקש, אני נותן כאן את זכות הדיבור למי שאני חושב שמגיע לו זכות דיבור ואני מאפשר לו לדבר ואני לא אאפשר לאף אחד להפריע לשני, נקודה.
דוד אמסלם: בבקשה, אני מבקש, תסביר את הצעת החוק.
דוד אמסלם: תקריא אותה ותסביר לנו אותה.
<איגי פז: "המועצה הדתית רשאית שלא להתקשר בהסכם עם אדם לשם שימוש במקווה טהרה, וזאת על אף שהתקשרה בהסכם כאמור עם המדינה או עם רשות מרשויותיה".
<איגי פז: בהיבט של מקוואות יש לנו שני סוגי שימושים, יש לנו את שעות הפתיחה הקבועות.
מיכל רוזין: ברור שלא - - -
דוד אמסלם: מיכל, אני קורא לך לסדר פעם שנייה.
מיכל רוזין: דיברתי בינינו.
דוד אמסלם: את מפריע לי לדיון.
מיכל רוזין: אבל לא הפרעתי עכשיו, לא התפרצתי.
<איגי פז: יש לנו את שעות הפתיחה הקבועות של המקווה, שבהן המקווה פתוח לרשות כל אדם וכל אדם שרוצה יכול להיכנס ולטבול.
<איגי פז: מעבר לכך יש את השעות שבהן המקווה סגור ו - - -
דוד אמסלם: אני אגיד, מה שמפריע להם בזה - - - אי אפשר.
דוד אמסלם: אי אפשר ככה לנהל.
דוד אמסלם: בואו תשבו כאן תבינו.
מיכל רוזין: בוא נסכים על זה.
דוד אמסלם: מפריע להם הנוסח.
דוד אמסלם: משה, גם אתה, כתוב 'מועצה דתית רשאית שלא להתקשר בהסכם עם אדם'.
דוד אמסלם: השאלה היא, בא בן אדם פרטי, נגיד בעל ה - - -
עליזה לביא: זה סותר את מה שאתה הצעת, גפני.
רחל עזריה: אישה תבוא לטבול, יגידו לה 'את לא טובלת'.
<קריאה: אבל זה לא התקשרות.
<קריאה: אבל אפשר למחוק את המילים 'עם אדם'.
משה גפני: אפשר למחוק.
דוד אמסלם: אז תמחק.
דוד אמסלם: אז מה בעצם - - -
שולי מועלם-רפאלי: אדוני, אולי זאת - - -
<קריאה: תכתבו רפורמים ונבין.
<קריאה: נפרט בהמשך.
<איגי פז: אני רוצה להשלים.
דוד אמסלם: חבר'ה, אני מבקש, באמת אי אפשר, אני לא יכול ככה.
דוד אמסלם: אני יכול לעשות את הדיון רק עם חברי כנסת - - -
מיכל רוזין: אבל אנחנו אלה שמפריעים.
דוד אמסלם: ואז אני מבטיח לכם שלא תצעקו, לא יהיה קהל שישמע אתכם.
דוד אמסלם: יכול להיות שאני אבקש גם לכבות את המצלמות.
דוד אמסלם: אי אפשר, רבותיי, אני לא יודע לנהל את הדיון אחרת.
דוד אמסלם: אז אני הבנתי, אז אני מנסה, בואו נמחק 'אדם', מה נכתוב עם?
משה גפני: לא צריך במקום.
דוד אמסלם: אז תקריא לי עוד הפעם מהתחלה.
משה גפני: תקריא עוד הפעם.
משה גפני: בלי אדם.
<איגי פז: אוקיי.
<איגי פז: 'מועצה דתית רשאית שלא להתקשר בהסכם לשם שימוש במקווה טהרה, וזאת על אף שהתקשרה בהסכם כאמור עם המדינה או עם רשות מרשויותיה'.
דוד אמסלם: עכשיו תסביר לנו במילים שלך מה הכוונה.
<איגי פז: התחלתי את החלק הראשון, השעות שבהן המקווה פתוח.
<איגי פז: החלק השני זה אומר השעות שבהן המקווה סגור ונערכים הסכמים בין מועצות דתיות לבין מערך הגיור, לדוגמה, שמאפשר שימוש במקווה הטהרה לשים גיור.
<איגי פז: זה הסכם מיוחד, זה אומר שהמקווה נפתח בשעות מיוחדות, זה אומר שמשלמים בנפרד על השימוש הזה וזה הסכם נפרד.
דוד אמסלם: זאת אומרת זה הסכם נפרד שלא במסגרת השימוש הרגיל של המקווה.
<איגי פז: נכון.
דוד אמסלם: וזה המצב היום?
משה גפני: כמו היום.
רויטל סויד: איפה כתוב שזה על שעות מסוימות?
<איגי פז: עצם העניין שאנחנו מדברים על הסכם.
דוד אמסלם: תומר, מה אתה אמרת?
<תומר רוזנר: אני אומר, זו בדיוק המטרה של השהות שחברי הכנסת ביקשו עד ליום רביעי במובן הזה שצריך לעשות עוד כל מיני דיוקים והבהרות של הדברים כדי להביא לביטוי יותר מדויק את ההבנה שחבר הכנסת גפני מציע אותה.
אלעזר שטרן: זה חוק אחר - - -
<איגי פז: עוד לפני הנוסח חשוב להגיד שמעמדת היועץ המשפטי - - -
דוד אמסלם: אתה מדבר מתחת לשפם, זה מפריע לי.
עליזה לביא: אני רוצה לדבר ברשות.
דוד אמסלם: אבל, עליזה, אנחנו פה - - -
עליזה לביא: אני לא התפרצתי, כמו חברותיי.
דוד אמסלם: אבל, נשמה, יש פה סדר.
<קריאה: נשמה?
דוד אמסלם: קודם כל אנשים רוצים לשמוע על מה מדובר.
דוד אמסלם: הרגע הם לקחו אותי אחורה להבנת הנקרא.
מיכל רוזין: זה נקרא קולגיאליות.
עליזה לביא: נכון, אבל רק אני רוצה - - -
<איגי פז: אני רוצה רק להגיד עוד משפט אחד.
<איגי פז: לעמדת היועץ המשפטי לממשלה לצד הצעת החוק הזאת חייב להיות פתרון מעשי לטבילת - - -
משה גפני: עם כל הכבוד, זה לא העסק שלכם.
<איגי פז: זו העמדה שלנו, העמדה המשפטית שלנו.
משה גפני: זה לא העסק שלכם.
עליזה לביא: זה כן העסק - - -
<איגי פז: זו העמדה שלנו - - -
מיכל רוזין: גפני, בית משפט עליון קבע, צריך פתרון פרקטי.
משה גפני: תעשה מה שאתה רוצה אצלך ב - - - כאן יש חוק.
דוד אמסלם: משה.
מיכל רוזין: כן, החוק, ויש גם בית משפט.
דוד אמסלם: שנייה, תירגעו.
דוד אמסלם: אני לא יכול להכריח את גפני להישאר פה.
עליזה לביא: לא, אבל הוא חיכה כדי שאני אדבר ואז נתת למשרד המשפטים.
דוד אמסלם: עליזה - - -
עליזה לביא: אני הקשבתי קשב רב.
מיכל רוזין: לא, הוא יצא בגללי, את לא הבנת?
דוד אמסלם: עליזה, אנחנו לא בשתו לי.
דוד אמסלם: אני לא יכול להכריח אותו.
רויטל סויד: הנה, גפני חזר.
דוד אמסלם: משה, אני מבקש, בלי הערות, תן לי - - - בבקשה.
<איגי פז: מה שהתחלתי להגיד זה שאנחנו מבינים שהצעת החוק הזאת נועדה בעקבות פסק הדין בעניין באר שבע, ערעור עתירה מנהלית - - -
משה גפני: לפי ההסכם הקואליציוני זה צריך לחול מיד.
משה גפני: לא - - -
דוד אמסלם: משה גפני.
משה גפני: סיכמנו משהו, אתה לא עומד בשום - - -
דוד אמסלם: משה גפני, אני מבקש ממך.
משה גפני: התכופפתי עד לאדמה ב - - - בשביל מה אתה מעלה את זה עכשיו?
דוד אמסלם: משה, משה.
דוד אמסלם: משה, אני לא רוצה להוציא אותך.
מיכל רוזין: כי זה לא חוקתי, מה לעשות?
מיכל רוזין: אתה לא יכול לחוקק הכול.
דוד אמסלם: רק שנייה, משה גפני.
<איגי פז: מה שהתחלתי להגיד זה שאנחנו מבינים שזה הגיע אגב פסק הדין ואיך שאנחנו קוראים את פסק הדין הצעת החוק לא מספיקה וצריך שלצד הצעת החוק יהיה פתרון, תהיה חובה לדאוג לפתרון מעשי לטבילת מתגיירים שהם לא אורתודוקסים.
מיכל רוזין: קודם נעשה חוק ואז נמצא פתרון.
<איגי פז: כל עוד זה לא ככה יהיה לנו קושי להגן על הצעת החוק - - -
עליזה לביא: זה מלכתחילה, זה לא בדיעבד.
רויטל סויד: מה שאתה אומר, הצעת החוק בנוסח הזה גם לא - - -
דוד אמסלם: רויטל, לא להתלהב, נשמה.
רויטל סויד: שיהיה ברור.
דוד אמסלם: אני רוצה להסביר.
דוד אמסלם: שנייה, מיכל רוזין.
מיכל רוזין: כמו מורה בבית ספר, הוא דיבר אליי ואתה - - -
דוד אמסלם: את רוצה שאני אפריד אותך מגליק?
דוד אמסלם: מה זה, ילדים קטנים אתם?
אלעזר שטרן: עונש כזה, היא לא עומדת.
דוד אמסלם: לפני שאני נותן לעליזה לדבר אני רוצה לומר משהו מאוד פשוט.
דוד אמסלם: אנחנו מקדמים את החוק לפי תפיסת הממשלה כרגע.
דוד אמסלם: במדינת ישראל יש הפרדת רשויות, יגיע לבג"צ אם יגיע, יגידו את דברם בבג"צ.
מיכל רוזין: אבל אומר היועץ המשפטי לממשלה שהוא לא יכול להגן על זה.
<קריאה: אז שלא יגן.
דוד אמסלם: אבל רק שנייה, יהודה.
עליזה לביא: שרת המשפטים תומכת בחוק הזה?
<איגי פז: אני לא שאלתי אותה.
דוד אמסלם: אני רוצה לומר, עמדתו של היועץ המשפטי לממשלה, אני מכבד אותה, הכול בסדר, הכול טוב ויפה, יש כנסת ישראל, אנחנו מחוקקים את החוקים, בסופו של דבר זה בא להחלטת בג"צ בסופו של עניין אם החוק חוקי או לא חוקי.
רויטל סויד: אבל הוא אומר עכשיו שהוא לא חוקתי.
דוד אמסלם: אז אני מכבד אותו.
דוד אמסלם: יכול להיות שאני אציע להחליף כמה מהם.
<איגי פז: ככל שיהיה פתרון אנחנו נוכל - - -
דוד אמסלם: יכול להיות, לכן אני לא שם.
דוד אמסלם: עמדתם הפרטית פחות חשובה לי בעניין הזה.
מיכל רוזין: שר הדתות, תציע פתרון.
דוד אמסלם: רבותיי, במדינת ישראל משרד המשפטים לא קובע איזה חוקים יש ואיזה לא.
רויטל סויד: היועץ המשפטי אומר לך ש - - -
מיכל רוזין: משרד המשפטים כן קובע.
דוד אמסלם: רק שנייה, אנחנו כנסת.
רויטל סויד: אנחנו לא מעל חוקים.
עליזה לביא: אדוני, חבל לי וצר לי שהחוכא והאטלולא נעשית סביב אחת המצוות הכי הכי חשובות ביהדות.
עליזה לביא: כשמקימים עיר הדבר הראשון שצריך להקים, לפני בית כנסת, לפני כנסת, לפני משרד משפטים, זה מקווה, מקווה שיהיה פתוח לציבור הטובלות.
עליזה לביא: המקוואות במדינת ישראל צריכים לתת שירות לכלל הנשים, להנגיש שירות לנשים ולגברים, כולם.
עליזה לביא: זה קודם כל.
עליזה לביא: חבל שבאמת הלהט של הדברים והרצון פה לחרב עולמות בא על המקום המאוד מאוד מאוד רגיש.
עליזה לביא: לאורך הדורות נשים יודעות איך לטבול על פי מנהגן, על פי מנהג עדתן וצריך להתבונן בנשים במשורה לאורך השנים ולא יכול להיות שמאז שהבירוקרטיה הדתית שולטת על חיינו אנחנו רואים את מופע האימים הזה, כולל מה שנעשה כאן.
עליזה לביא: אם זאת הצעת חוק פרטית, שאנחנו מקבלים נוסח כזה או נוסח אחר.
עליזה לביא: ההצעה הזאת היא לא מידתית, היא לא תעמוד בפני בג"צ וחבל שעל המקום הזה של אחת המצוות הכי חשובות ביהדות אנחנו מעוררים גיחוך ופגיעה מתמשכת בנשים.
עליזה לביא: בכנסת הקודמת, 2013, הבאנו לחוזר מנכ"ל שבא ואמר שבלניות לא תחטטנה בפרטיות של נשים ואנחנו רואים כאן, ויושבים פה בדיון הזה אנשים שיושבים במועצות דתיות ומהלכים אימים על בלניות ולא מאפשרים ולא אחת מזמינים משטרה לפגוע בנשים ולא נותנים להן לטבול.
דוד אמסלם: זה לא החוק.
דוד אמסלם: אני נותן לך לדבר, אבל זה לא החוק.
עליזה לביא: כן, אבל, אדוני, אנחנו קיווינו וייחלנו וציפינו שבאמת יבוא, ואדוני השר יושב כאן, וחוזר המנכ"ל הזה לא מדבר על לאפשר לנשים לטבול בפרטיות.
עליזה לביא: אז תבינו אותנו, מהמקום שלנו.
עליזה לביא: באנו והצענו חוק, גם ב-2013 הנחתי וגם בכנסת הזאת באמת חוק שיאפשר לנשים לטבול.
עליזה לביא: מה אנחנו רואים כאן מתחילת המושב?
דוד אמסלם: זה לא החוק הזה.
עליזה לביא: אבל תבין, זה המקום הכי רגיש שלנו ואנחנו באות ורואות - - -
דוד אמסלם: הכול נכון, אבל זה לא החוק הזה, זה דיון אחר.
עליזה לביא: אבל רגע, עד הבוקר, עד הבוקר בשעה - - - איזה בוקר, צהריים, ביקשנו נוסח שיבוא ויסביר לנו.
דוד אמסלם: אבל קיבלתם.
עליזה לביא: מה זה קיבלנו?
עליזה לביא: קיבלנו לפני רבע שעה.
דוד אמסלם: לכן אני לא עושה הצבעה עכשיו.
עליזה לביא: בסדר, אדוני, אבל תבין את הרגישות, את הפחד, את החשש שלנו.
עליזה לביא: ועוד דבר, אני מבקשת שאם כבר פתחנו ונמצא פה השר, הוא מקדיש את זמנו, בואו באותה נשימה נבוא ונתקן את מה שלא נמצא בחוזר מנכ"ל.
עליזה לביא: צריך לאפשר לנשים לטבול על פי מנהגן ודי לחיטוט הפולשני המציצני שבעצם מונע, ומה שקרה פה עם חבר הכנסת גפני זה שכל ההתלהמות הזאת תביא לכך שפחות נשים תטבולנה.
דוד אמסלם: תודה, עליזה.
דוד אמסלם: מיכל, בבקשה.
מיכל רוזין: אני מתייחסת לנוסח החדש שקובע, הוא שם בצד את נושא הנשים, כי שולי ורחל השתמשו בשוט הקואליציה מול גפני, אבל הוא בא ואומר חד משמעית שאנחנו מבטלים את פסיקת בג"צ שהגיעה אחרי עשור, הוא בא ואומר שהמועצה הדתית רשאית שלא להתקשר, כמובן עם ארגון וכדומה.
מיכל רוזין: אנחנו הבנו שבזה מדובר, לא מדובר בטבילה פרטית של אנשים, מדובר בהליך גיור, ועל זה בדיוק דן הבג"צ.
מיכל רוזין: זה איזה סיבוב משחק שאנחנו עושים, אנחנו מבינים היטב מה באה הצעת החוק הזאת לעשות.
מיכל רוזין: המדינה מספקת שירותים, אנחנו יכולים לא להסכים, אני מאמינה בהפרדת דת ומדינה באופן יותר מחמיר ממה שקורה, בוודאי לא קורה פה.
מיכל רוזין: אנחנו חושבים אחרת, אבל כל עוד המדינה ואתה, כשר דתות, חושב שהתפקיד שלך לספק שירותים לכל בני הדתות ואתה עושה זאת, חוץ מאשר אם הם רפורמים וקונסרבטיבים, להם לא, הם זן שאתה רוצה שייעלם מהעולם, אבל מה לעשות?
מיכל רוזין: הוא לא ייעלם.
מיכל רוזין: כמו שאתה מספק כשר הדתות שירותים למאמיני האיסלם ולמאמיני הנצרות, כך אתה צריך לספק לכל המאמינים ביהדות.
מיכל רוזין: קובע בית המשפט העליון ואני מקריאה לכם מפסק הדין, הוא אומר חד משמעית, 'אין מחלוקת בין הצדדים בנוגע לכך שישנן מספר רשויות מקומיות אשר במקוואותיהן מתאפשרת טבילה למתגיירי מערך הגיור הממלכתי', הוא מציין איזה רשויות, 'ולכן מתייתרת מאליה השאלה אם טבילה לשם גיור באה בגדרי שירות דת לעניין חוק שירותי הדת'.
מיכל רוזין: כן, יש חוק שירותי דת והוא קובע שצריך לתת לכולם את השירותים על פי אמונתם ועל פי דתם ולכן, אם כן, האם מבחינה המדינה בין מתגיירי מערך הגיור הממלכתי לבין מתגיירים במסגרות אחרות, לרבות מתגיירים מטעם ה - - -', והדין כמובן למועצה דתית.
מיכל רוזין: מה שאתה עושה היום, אתה בא ואומר, 'יש שירות של המדינה, אני מקים ביטוח לאומי, אבל יש אנשים שלא יקבלו ממני שירות מהביטוח הלאומי, כי הם לא מקובלים עליי'.
מיכל רוזין: אתה יכול להקים אולי כל מיני מוסדות לביטוח לאומי, אתה יכול להקים כל מיני קופות חולים, אתה יכול להקים תחת מערכת החינוך כל מיני מערכות חינוך, ממלכתית, ממלכתי דתי, שאינו מוכר, אתה יכול הכול, אבל אתה צריך לספק שירותי חינוך.
מיכל רוזין: גם בעניין הזה, אתה מחויב לספק שירותי דת לכולם.
מיכל רוזין: לא, הצעת החוק הזאת אומרת שאתה לא מספק שירותי דת לכולם.
דוד אזולאי: לכולם.
מיכל רוזין: ולכן הצעת החוק הזאת עומדת נגד בג"צ, היא לא חוקתית.
מיכל רוזין: שוב, יחזרו לבית משפט עליון.
מיכל רוזין: אתם מסכנים את מערכת היחסים המאוד עדינה של הפרדת הרשויות.
מיכל רוזין: אתה אומר כנסת, אני מאוד מעריכה שאתה אומר את זה, אבל בינתיים לצערי משרדי הממשלה די קובעים לנו את כל החקיקה בכנסת ולא אנחנו.
מיכל רוזין: ולכן אני חושבת שגם הם מביאים לפה נוסח שנכפה עליהם בגלל אילוצים קואליציוניים.
מיכל רוזין: גם את זה אנחנו מכירים.
מיכל רוזין: לא יכול להיות שאנחנו נפגע במערכת היחסים, גם לא בשירותי דת שמגיע לכל האזרחים והאזרחיות בשוויון ובוודאי לא במערכת היחסים שלנו עם בית המשפט העליון, ששוב אומרים לנו, והיועץ המשפטי לממשלה אין לי ספק שיגיד, שזה לא יעמוד במבחן בג"צ.
עליזה לביא: רק תודיע, כי יש לנו ישיבות סיעה.
דוד אמסלם: אני אודיע לכם עוד מעט, אנחנו נודיע את זה גם בפורטל, כנראה אני אדחה את זה לשבוע הבא.
דוד אמסלם: יש פה איזה אילוץ.
עליזה לביא: שבוע הבא?
עליזה לביא: לא רביעי הקרוב?
דוד אמסלם: לא, זה לא יהיה כנראה ביום רביעי, זה יהיה כנראה ביום שני הבא.
דוד אמסלם: יעל רשומה פה?
אלעזר שטרן: אני בכלל רשום.
דוד אמסלם: אתה רשום.
יעל כהן-פארן: אני רוצה לשים דברים בצורה מאוד ברורה על השולחן.
דוד אמסלם: אלעזר, אני אין לי העדפות פה, נשמה.
דוד אמסלם: מה רשום לי אני מקריא.
יעל כהן-פארן: הצעת החוק החדשה, היא שמה דברים בצורה מאוד ברורה על השולחן.
יעל כהן-פארן: לא מדובר בפגיעה בזכויות הטובלת, מדובר בפגיעה של מי שרוצה להתגייר בגיור שאינו אורתודוקסי.
יעל כהן-פארן: נקודה, שימו את זה על השולחן.
דוד אמסלם: חד משמעית, כן.
יעל כהן-פארן: גם במועצות הדתיות וגם הרבנות הראשית הן יציר חוק שחוקקה הכנסת הזאת, הם לא מעל החוק והן לא יכולות לפגוע בזכויות חוקתיות של שוויון בפני החוק ושל חופש דת ובעצם מה שנעשה בהצעת החוק הזאת, וגם אמר כאן נציג משרד המשפטים, שהיא בעייתית גם אם היא לא נותנת מענה, אז הצעת החוק הזאת נשארת כמו שהיא, בעייתית, לא חוקתית, לא תעבור את מבחן בג"צ ולו רק בגלל שהיא קובעת שבעצם למועצה הדתית יש זכות להיות מעל החוק שמחייב מתן שוויון ואיסור אפליה וכו'.
יעל כהן-פארן: בסופו של דבר יש כאן קבוצה, יושב כאן שר הדתות, ואני שמעתי אותך כשהצעת החוק הזאת עברה בקריאה טרומית, מגדף וקורא לכל מי שאינו אורתודוקסי - - - לא מגדף, קורא לכל מי שאינו אורתודוקסי בעיניך אינו יהודי.
דוד אזולאי: טוב שחזרת בך.
יעל כהן-פארן: והיו גם הצעות לסדר של חבר הכנסת יגאל גואטה, שמכונת את הכת הרפורמית ככת.
יעל כהן-פארן: אתם בכלל לא מכירים ביהדותם וזה פשוט נורא ואיום.
יעל כהן-פארן: אם מישהו גורם לשיסוי, אם מישהו מדבר כמו שדיבר היום אייכלר בגלי צה"ל, אם מישהו גורם לשיסוי זה אתם, ואם מישהו מביא פה לקרע בעם על הנושאים האלה זה אתם.
יעל כהן-פארן: חוסר ההסכמה שלכם לא להפלות אנשים בשל בחירתם בזרם דתי כזה או אחר, זה פשוט איום ונורא.
יעל כהן-פארן: בכל המהלכים שלקחו עשר שנים בבג"צ הסכימו התנועות הלא אורתודוקסיות להגיע להסכמות של שירותי דת אחרים, הם לא התעקשו דווקא, אבל לא נתנו להם שום דבר.
יעל כהן-פארן: עכשיו אתם באים לתת משהו, תעגנו אותו בחוק לפני שהחוק הזה קורה, שלא יהיה עוד פעם מתווה כותל שנתקל בהתנגדות, מתווה כותל שלא יעבור, כמו שאנחנו יודעים.
יעל כהן-פארן: הכול טמון בכך שאתם רואים את הקבוצות הלא אורתודוקסיות, כי לכם יש מונופול על היהדות, אתם חושבים לפחות, וזהו, אתם מנסים להרוג כל מי שהוא לא אורתודוקסי בדיוק כמוכם.
יעל כהן-פארן: חבר הכנסת אייכלר השתמש כאן במילה גטו, אתם בסוף אלה שסוגרים את עצמכם בגטו.
יעל כהן-פארן: ההתעלמות מ-70% מיהודי ארצות הברית בבחירה שלהם להיות אורתודוקסים או רפורמים תביא לכך שלא יהיו לנו תומכים בארצות הברית.
יעל כהן-פארן: אתם לא רוצים להכיר ביהדותם, אז הם לא יכירו במדינת ישראל.
דוד אזולאי: הכותל פתוח והמקווה פתוח לכל מי שרוצה.
יעל כהן-פארן: אבל אתם לא מוכנים להכניס להתגייר.
יעל כהן-פארן: על זה אתם מדברים.
דוד אזולאי: לכל מי שרוצה.
יעל כהן-פארן: אתם לא רוצים לתת לרפורמים ולקונסרבטיבים לתת גיור.
יעל כהן-פארן: תגידו את הדברים בצורה ברורה ומפורשת.
דוד אמסלם: תודה רבה, חברת הכנסת יעל פארן.
דוד אמסלם: בבקשה, חבר הכנסת אלעזר שטרן צריך ללכת, אז קצר.
אלעזר שטרן: אנחנו לפני חג שבועות.
אלעזר שטרן: מדובר פה לא רק על רפורמים וקונסרבטיבים.
אלעזר שטרן: בג"צ, מה שנקרא, בניגוד לעמדת הרבנות הראשית לישראל, אישר, היכר בגיורים פרטיים גם שנעשים על ידי רבנים חרדים בהקשרים האלה.
אלעזר שטרן: מה שעכשיו אנחנו רוצים לתת בחוק הזה זו סמכות למועצה דתית, שאני כרגע לא רוצה לדבר על הכישורים ועל איזה רמת מוסר יש בתוך המועצות הדתיות, שהם יחליטו מי טובל ומי לא.
אלעזר שטרן: גם אם בג"צ כבר החליט על מישהו שהוא יהודי לצרכי רישום יכול ראש מועצה דתית, שמחובר לאיזה רב שלא משנה מה, להגיד 'עליי זה לא מקובל'.
<קריאה: זה לא מה שההצעה אומרת.
אלעזר שטרן: ולא משנה אם הוא רפורמי או קונסרבטיבי.
אלעזר שטרן: גם אם הוא אורתודוקסי, לא שאני עושה את ההבדלים האלה, להגיד 'לא בא לי שהוא יטבול לצורכי גיור'.
אלעזר שטרן: מאיפה נהיה הדבר הזה?
אלעזר שטרן: באיזה מקום נותנים רשות לאיזה שהיא סמכות לעשות הבדלים כמו שבא לאיזה שהוא רב להבדיל בין אנשים?
דוד אמסלם: אלעזר, אני כבר מסיים.
דוד אמסלם: הדיון מסתיים.
אלעזר שטרן: סליחה, תודה.
דוד אמסלם: יהודה, דקה, רויטל, את אחרי זה דקה.
דוד אמסלם: אחרי זה אני אגיד לכם אתה מועדים.
יהודה גליק: אדוני היושב ראש, זו הייתה החלטה נמוכה לא לקיים את הוועדה.
יהודה גליק: גם אם היועץ המשפטי אישר ולא אישר, היה פה איזה שהוא צדק, הייתי אומר אתי, שבאמת יכבדו - - - יש פה נוסח חדש.
יהודה גליק: הנקודה השנייה היא שבאמת צרם לי, דווקא כיהודי שומר תורה ומצוות, כיהודי שמחובר לתורה, שבאה קבוצה אחת שמחליטה ואומרת 'תשמעו, אנחנו שומרים על עם ישראל, אתם מחריבים את עם ישראל'.
יהודה גליק: מאיפה ההתנשאות הזאת?
יהודה גליק: מאיפה?
יהודה גליק: חברים וחברות, כמו שהוא אמר פה, ערב שבועות, 'ויחן ישראל', כולנו כאיש אחד.
יהודה גליק: למה לא לחבק?
יהודה גליק: לא למה להפוך את עם ישראל, את היהדות, להיות פתוחה.
יהודה גליק: זה נכון שיש הסכמה קואליציונית שלא ישנו את הסטטוס קוו, זה נכון, והחוק הזה בא והוא חוק באמת רע במיעוטו, כי החוק הקודם היה פשוט בושה לכנסת להביא אותו ואני שמח שהוא ירד מסדר היום, אבל עם כל הכבוד, אני שואל אתכם, דווקא ככאלה ששולטים, כאלה שקיבלו את השרוּת - - -
דוד אמסלם: מה זה שולטים?
דוד אמסלם: זה אנחנו.
דוד אמסלם: שכחת שנייה.
יהודה גליק: לא, אני אומר דווקא לשר הדתות ודווקא לחברי הכנסת החרדים, דווקא תהיה לארג'ים.
יהודה גליק: ככל שתהיו יותר לארג'ים היהדות - - -
דוד אזולאי: עובדה ששינינו את החוק הזה, כדי להיות לארג'ים ולאפשר לכל מי שרוצה - - -
מיכל רוזין: איפה לארג'ים?
דוד אמסלם: מיכל.
יהודה גליק: תאמין לי, לא יקרה שום דבר.
יהודה גליק: לא מבין, לא יקרה שום דבר אם מישהו יטבול והוא לא בדיוק חושב כמוך ומתלבש כמוך.
דוד אמסלם: חברת הכנסת רויטל סויד, אחותי היקרה, בבקשה.
רויטל סויד: זו הבעיה שאני אחותך, אז אני תמיד אחרונה בגלל זה.
דוד אמסלם: לא, נשמה, את יודעת.
דוד אמסלם: אני הולך לפי הרשימה פה.
רויטל סויד: אדוני השר, אתה פתחת ואמרת בדבריך משפט מאוד מאוד יפה, אתה באת ואמרת 'אנחנו לא נמנע מאף אחד, מאף אדם, להיכנס למקווה'.
רויטל סויד: כשאני מסתכלת על הצעת החוק הזו אתה מונע גם מונע, אתה גם משאיר שיקול דעת כל כך רחב למי למנוע ואת מי לא למנוע.
רויטל סויד: עומד פה נציג משרד המשפטים ואומר בפה מלא, 'היועץ המשפטי לממשלה, גם את החוק הזה הוא לא יוכל להגן עליו ולומר שהוא חוקתי' - - -
<איגי פז: זה לא מה שאמרתי.
רויטל סויד: אלא אם כן יקבעו תנאים באיזה שהוא מקום - - -
דוד אמסלם: אל תתקן כלום.
רויטל סויד: באיזה מקום מי נכנס ומי לא, איפה יקבעו את התנאים האלה?
רויטל סויד: כשהוא יצטרך לעמוד ולהגן עליו בבג"צ, אף אחד לא יקבע את התנאים האלה והם לא יהיו, כי אם לא קובעים את התנאים האלה בחוק הם לא יהיו.
רויטל סויד: הוא יצטרך לעמוד מול בג"צ ואתה יודע את זה מצוין והוא לא יוכל להגן על החוק הזה.
דוד אמסלם: כל אחד צריך פרנסה גם.
דוד אמסלם: גם בג"צ צריך פרנסה קצת.
רויטל סויד: יש במדינת חוק איסור אפליה.
רויטל סויד: חוק איסור אפליה שלא מאפשר להפלות אנשים בכניסה, רחמנא ליצלן במקומות בידור, אבל גם למקומות ציבוריים, ואתם עוברים על החוק הזה.
רויטל סויד: ממש - - -
דוד אזולאי: רויטל, את משפטנית בכירה ואת מכירה ואת רואה את החוק.
דוד אזולאי: תראי לי בחוק איפה כתוב שלא מאפשרים למי שרוצה להיכנס למקווה שלא יוכל להיכנס.
רויטל סויד: כשאתה אומר שהמועצה הדתית רשאית שלא להתקשר בהסכם - - -
דוד אזולאי: אבל מי שרוצה לבוא להיכנס יכול להיכנס.
דוד אזולאי: לא מונעים מאף אחד.
דוד אזולאי: אין מניעה מאף אחד.
רויטל סויד: הרב אזולאי, השר אזולאי - - -
מיכל רוזין: לא מתאים לך להיתמם.
דוד אזולאי: כשאתה בא בחבורה זה סיפור אחר.
רויטל סויד: זה חוק מפלה והוא לא יכול להיות.
דוד אמסלם: רויטל, יש לך עוד מה לומר?
רויטל סויד: זהו.
דוד אמסלם: נציג אחד מהחבורה של האורחים - - -
<רבקה שמעון: אני נרשמתי ממש בהתחלה.
<קריאה: כולנו נרשמנו.
דוד אמסלם: אני אלך לפי הסדר שרשום.
דוד אמסלם: הכי טוב.
דוד אמסלם: קרן חדד.
דוד אמסלם: נמצאת?
דוד אמסלם: זכית.
<קרן חדד-טאוב: כן.
<יזהר הס: צריכה לייצג גם את הרפורמים, גם את הקונסרבטיבים וגם את האורתודוקסים.
<קרן חדד-טאוב: אני מנהלת קבוצת אדוות.
<קרן חדד-טאוב: הרב הס מינה אותי אחראית.
<קרן חדד-טאוב: אנחנו רוצות להגיד, כנשים טובלות, ורוב הגרות הן נשים - - -
דוד אמסלם: מטבע הדברים גרה זה אישה, גר זה גבר.
<קרן חדד-טאוב: כן, אבל רוב המתגיירים הן גרות.
דוד אמסלם: רוב המתגיירים הן נשים?
דוד אמסלם: לא ידעתי.
דוד אמסלם: יש יותר מתגיירות ממתגיירים?
יהודה גליק: כן, כי גברים שמתחתנים אין בעיה עם הילדים ונשים שמתחתנות - - -
מיכל רוזין: זה הגיוני, יהדות זה לפי האמא.
<קרן חדד-טאוב: ולכן הפגיעה המשמעותית היא פה בציבור הנשים.
<קרן חדד-טאוב: מתן כוח למועצות הדתיות הוא לא הפתרון, זה יפגע בכולנו.
<קרן חדד-טאוב: כל מועצה דתית כיום כבר פועלת כרשות עצמאית ועל דעת עצמה, פוגעת בנשים על ימין ועל שמאל.
<קרן חדד-טאוב: היא פוגעת לא רק בטובלות, אלא גם בציבור הבלניות שנאלצות לאכוף תנאים כאלה, גם כבלניות שמלוות טובלות לגיור.
<קרן חדד-טאוב: אני לא יודעת איך זה נעשה בגיורים רפורמים וקונסרבטיבים, אבל בגיורים האורתודוקסים, שאותם אני מכירה.
<קרן חדד-טאוב: ולכן אנחנו מתנגדות בתוקף להצעת החוק כפי שהיא מוצגת היום ואני מבקשת מכל חברי הכנסת שנמצאים פה ודואגים לנשים ולאנשים והיהדות יקרה להם, כל זרם שבה, להתנגד להצעה הזו.
<רבקה שמעון: אני רוצה להכניס כאן משהו לכבוד השר.
דוד אמסלם: למה את חושבת שאת יכולה?
<רבקה שמעון: אני נרשמתי.
דוד אמסלם: פה כולם נרשמו, את יודעת איזה רשימה יש לי פה?
<רבקה שמעון: אני אומרת דקה.
דוד אמסלם: ואתה אחרון.
<רבקה שמעון: אני מייצגת את תנועת נשים למען המקדש.
<רבקה שמעון: אנחנו גוף, אם אנחנו נלך לפי הצעת החוק החדשה, המנוסחת מחדש, יתייחסו אלינו במועצות הדתיות כגוף שמתנגדים להטביל אותן, שזה מה שקורה היום.
<רבקה שמעון: כשאני מדריכה רווקה צדיקה לעלות להר הבית בשום מועצה דתית לא ייתנו לה לטבול ואני שולחת אותה או לשדות ולכרמים, או לים התיכון, לסכן את עצמה ולטבול בצורה לא נורמלית או לשקר, שזה ממש בניגוד לתפיסת עולמה, ולעלות להר הבית כשהיא מתחפשת לאישה נשואה.
דוד אמסלם: לא הבנתי את העניין.
דוד אמסלם: זאת אומרת אם נניח אותה בחורה רווקה רוצה ללכת למקווה לא מכניסים אותה?
<רבקה שמעון: לא.
מיכל רוזין: לרווקות אסור.
<רבקה שמעון: לא ייתנו לה לטבול.
<קריאה: ברוך הבא.
<יזהר הס: תגיד את האמת, כבוד השר.
<יזהר הס: תאשר את הדברים.
דוד אמסלם: חבר'ה, אני מודה, אני לא מצוי בענייני מקוואות.
דוד אמסלם: חבר'ה, תפסיקו עם ההתרגשות, הבנו, התרגשנו מהשאלה שלי.
רויטל סויד: דודי, סיור.
<רבקה שמעון: החוק החדש לא ייתן לה לטבול.
דוד אמסלם: ומה המצב היה עד היום?
<רבקה שמעון: היום הן או טובלות בים או בנחלים או - - -
דוד אמסלם: זאת אומרת גם היום החוק לא נתן להן.
<רבקה שמעון: הוא לא נתן להן.
יהודה גליק: לא, אמרו לא לשאול אותה.
יהודה גליק: הם נגד חוזר מנכ"ל.
<רבקה שמעון: כי הם החליטו שאסור - - -
דוד אמסלם: שנייה, אני הבנתי.